Public procurement notice: Contract Notice
Published: 2020-10-05
Buyer: Domstolsstyrelsen v/ Tinglysningsretten
Country: DK
Contract type: Services
Procedure: Restricted procedure
CPV classification: 72200000 | 72212517 | 72230000: Custom software development services | 72250000: System and support services | 72267100: Maintenance of information technology software
Estimated value: 90000000 DKK
Submission deadline: 2020-10-30
Award criteria: The most economic tender

Technical requirements: Udbud af kontrakt om drift, support, vedligeholdelse og videreudvikling af den digitale tinglysning (e-TL)
Den digitale tinglysning (e-TL) er et register, der indeholder oplysninger om rettigheder (adkomst, hæftelser og byrder) over al fast ejendom i Danmark, gæld i motorkøretøjer og i boligandele, virksomhedspant, gæld med sikkerhed i andre pantsatte effekter, ægtepagter, personer frataget handleevnen samt testamenter oprettet for notar.
Tinglysningsretten er ansvarlig for registeret. Registeret fylder pt. ca. 10 TB og vokser med ca. 0,5 TB årligt. Systemet håndterer ca. 2,5 mio. anmeldelser årligt samt ca. 650 000 daglige forespørgsler.
Tinglysningsretten er beliggende på adressen Majsmarken 5, 9500 Hobro og har ingen afdelinger eller lokationer andre steder i landet.
Det eksisterende system har integrationer til Det Centrale Personregister (CPR og CPR vejregister), Det Centrale Virksomhedsregister (CVR), Køretøjsregisteret (DMR), Datafordeleren (vurderinger og adresser) og NETS (MitID og betalinger). Data fra disse registre hentes enten via integrationer til de respektive registre eller fra kopiregistre (CPR, CVR, DMR og Datafordeleren) tilknyttet tinglysningssystemet. Det eksisterende system leverer data til andre offentlige myndigheder, som f.eks. Skattestyrelsen, Ejerfortegnelsen, Civilstyrelsen og Miljøstyrelsen.
iii) udskrivning og forsendelse af adkomsthaverbreve (tinglysningslovens § 49c, stk. 5) og slettebreve (tinglysningslovens § 47, stk. 9).
Systemet drives fra 2 geografisk selvstændige lokationer og data forefindes på nuværende tidspunkt kun i Danmark.
Systemet er baseret på blandt andet Oracle WebLogic, Oracle DB, Java, og relaterede frameworks og SOAP Web Services.
Kontrakten vedrører drift, support, vedligeholdelse og videreudvikling af den digitale tinglysning (e-TL).
Leverandøren skal etablere de nødvendige miljøer til driftsafvikling af systemet. Miljøerne skal etableres således, at systemet kan flyttes med nødvendiggjorte tilpasninger, herunder f.eks. af grænsesnit.
Leverandøren skal foretage transition af systemet fra de nuværende miljøer til de af leverandøren etablerede tilsvarende miljøer. Under denne transition skal leverandøren desuden etablere kommunikationsforbindelser til de eksterne parter (finanssektoren/e-nettet, SKAT, KMD, etc.), der er koblet op til systemet eller anvender systemet.
Drift omfatter den fulde leverance af de faciliteter, driftssystemer og driftsydelser, som skal til for at sikre systemets drift. Dette omfatter bl.a. drift af hardware, operativsystemer og databaser.
Supporten omfatter bl.a. leverandørens service desk (incident mangement) og 2. level support overfor udvalgte medarbejdere hos kunden.
Vedligeholdelse består af vedligeholdelse af systemets applikationer og platforme med henblik på at sikre et opdateret, sikkert og velfungerende system. Dette omfatter bl.a. fejlrettelse, ændringsstyring, forebyggende vedligeholdelsesopgaver og sikring af systemets ydelse og stabilitet.
Videreudvikling omfatter bl.a. ændringer, som foretages ud fra eksempelvis behov om yderligere brugervenlighed, automatisering, ændringer af funktionaliteten, herunder ny funktionalitet, som følge af ny eller ændret lovgivning.


Award value: 90000000